Minimum to personer er kørt på sygehuset efter en alvorlig ulykke ved Thisted.

Søndag klokken 17.00 er to personbiler kørt frontalt sammen nord for Thisted i krydset, hvor Aalborgvej møder Sennelsvej. Den ene bilist er fløjet med lægehelikopter til Aalborg Universitetshospital, mens den anden er sendt med udrykning i ambulance til samme sted. Det oplyser vagtchefen ved Midt- og Vestjyllands Politi. - Da vores patrulje nåede frem, kunne de konstatere, at førerne af begge køretøjer var klemt fast, siger vagtchef Allan Riis. De to involverede er en 69-årig kvinde fra lokalområdet og en 74-årig mand fra mors. Deres skader er ikke livstruende. Det oplyser Jan Nørrum, der er vagtchef i Midt- og Vestjyllands Politi. Vejen spærret Ulykken har spærret Aalborgvej både helt og delvist siden ulykken og gør det fortsat, mens oprydningen er i gang. - Trafikken glider med den regulering, der er på stedet, og vi forventer, at vejen er farbar inden for en time, siger vagtchefen. Politiet ved endnu ikke, hvorfor de to biler kørte direkte ind i hinanden. - Vi har ikke haft mulighed for at afhøre parterne, men et vidne fortæller, at den ene bil trak over i den modsatte kørebane, siger Allan Riis fra Midt- og Vestjyllands Politi.